**Mi-e dor**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A ruginit frunza în vie

Și plânsă, toamna a plecat

Dar câte toamne-or să mai vie

Și câte încă, am uitat...

În poala nopții de brocart

Din fusul ei cu lână albă

Iarna torcea, neîncetat

Petice de maramă dalbă.

Noi ascultam povești cu zâne,

La gura sobei stam cuminți

Iar când Moș Ene, pe la gene

Ne da târcoale, toropiți

Visam că vin colindătorii

Și cu vin fiert îi omeneam.

Azi...sunt colindătorul vremii

Și dor îmi e, de tot ce-aveam.

Aveam livezile și munții

Pădurea, apa de izvor...

Acum, în plină toamnă-a vieții

De vremea când eram copil, mi-e dor.

Să stau și azi la gura sobei

Moș Ene să îmi dea târcoale,

Să fiu din nou copilul mamei

S-adorm în poala rochiei sale.

Pe la ferești cu flori de gheață

Iară să fiu colindător

Cu mere coapte și dulceață

Să fiu primită iar, mi-e dor.

Dar sunt stingher colindător

În pragul iernii vieții mele

Mie, să fiu copil...mi-e dor

Iarna...troienele-și așterne.